CELEX: 32013D0378
Language: sk
Date: 2013-07-09 00:00:00
Title: 2013/378/EÚ: Rozhodnutie Politického a bezpečnostného výboru EUPOL COPPS/1/2013 z  9. júla 2013 o predĺžení mandátu vedúceho policajnej misie Európskej únie na palestínskych územiach (EUPOL COPPS)

16.7.2013   
            
            
               SK
            
            
               Úradný vestník Európskej únie
            
            
               L 193/18
            
         ROZHODNUTIE POLITICKÉHO A BEZPEČNOSTNÉHO VÝBORU EUPOL COPPS/1/2013
   z 9. júla 2013
   o predĺžení mandátu vedúceho policajnej misie Európskej únie na palestínskych územiach (EUPOL COPPS)
   (2013/378/EÚ)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2013/354/SZBP z 3. júla 2013 o policajnej misii Európskej únie na palestínskych územiach (EUPOL COPPS) (1), a najmä na jeho článok 9 ods. 1,
   keďže:
   
               (1)
            
            
               Podľa rozhodnutia 2013/354/SZBP je Politický a bezpečnostný výbor v súlade s článkom 38 tretím odsekom zmluvy poverený prijímať príslušné rozhodnutia na účely vykonávania politickej kontroly a strategického riadenia policajnej misie Európskej únie na palestínskych územiach (EUPOL COPPS), vrátane rozhodnutia o vymenovaní vedúceho misie.
            
         
               (2)
            
            
               Rozhodnutím 2013/354/SZBP sa predĺžila misia EUPOL COPPS do 30. júna 2014.
            
         
               (3)
            
            
               Politický a bezpečnostný výbor prijal 3. júla 2012 rozhodnutie EUPOL COPPS/1/2012 (2) o vymenovaní pána Kennetha DEANEA za vedúceho misie EUPOL COPPS od 1. júla 2012 do 30. júna 2013.
            
         
               (4)
            
            
               Vysoká predstaviteľka Únie pre zahraničné veci a bezpečnostnú politiku dňa 14. júna 2013 navrhla, aby sa mandát pána Kennetha DEANEA ako vedúceho misie EUPOL COPPS predĺžil od 1. júla 2013 do 30. júna 2014,
            
         PRIJAL TOTO ROZHODNUTIE:
   Článok 1
   Mandát pána Kennetha DEANEA ako vedúceho policajnej misie Európskej únie na palestínskych územiach (EUPOL COPPS) sa týmto predlžuje do 30. júna 2014.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2013.
   
      V Bruseli 9. júla 2013
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 185, 4.7.2013, s. 12.
   
      (2)  Ú. v. EÚ L 186, 14.7.2012, s. 31.